SIAM มั่นใจผลงานปี 62 โตเด่น รับรู้โครงการโซลาร์ฟาร์มญี่ปุ่นเต็มปี กำลังผลิต 18 MW
SIAM มั่นใจผลงานปี 62 โตเด่น รับรู้โครงการโซลาร์ฟาร์มญี่ปุ่นเต็มปี กำลังผลิต 18 MW
SIAM มั่นใจผลงานปี 62 โตเด่น รับรู้โครงการโซลาร์ฟาร์มญี่ปุ่นเต็มปี กำลังผลิต 18 MW
30 เม.ย. 2562

นายสุรพล คุณานันทกุล กรรมการผู้อำนวยการของ บริษัท สยามสตีลอินเตอร์เนชั่นแนล จำกัด (มหาชน) หรือ SIAM เปิดเผยว่า แนวโน้มผลการดำเนินงานปี 2562 คาดว่าจะเติบโตอย่างมีนัยสำคัญ โดยได้รับปัจจัยหนุนจากการลงทุนโซลาร์ฟาร์มในประเทศญี่ปุ่นขนาดกำลังการผลิต 18 เมกะวัตต์ (MW) ที่ถือหุ้นในสัดส่วน 50% ผ่านบริษัท บางพระกรีนเอนเนอร์จี จำกัด จะรับรู้รายได้เต็มปี
นอกจากนี้ บริษัท สยามไบโอแมส โปรดัก จำกัด (SBP) ซึ่งเป็นบริษัทย่อยที่ SIAM ถือหุ้น 100% ยังได้ร่วมลงนาม Agreement for the Sale and Purchase of Wood Pellets เพื่อขายเชื้อเพลิงชีวมวลอัดเม็ดเพิ่มเติมให้กับบริษัท มิตซุย ประเทศญี่ปุ่น ซึ่งนับเป็นคำสั่งซื้อครั้งที่สองจากบริษัทมิตซุย หลังจากที่ในปีที่ผ่านมาบริษัท มิตซุย สั่งซื้อเชื้อเพลิงชีวมวลอัดเม็ดครั้งแรกกับทาง SBP ซึ่งนับเป็นการส่งออกเชิงพาณิชย์ล็อตแรกจากประเทศไทยไปยังญี่ปุ่น
ขณะเดียวกันในส่วนของธุรกิจผลิตและจำหน่ายเฟอร์นิเจอร์และอาคารสำเร็จรูปอเนกประสงค์ ผนังกั้นน้ำ รวมถึงบริการรับเหมาก่อสร้าง มีการปรับกลยุทธ์การตลาดใหม่ เพื่อให้มีรายได้กลับมาเติบโตอย่างแข็งแกร่ง มีการปรับปรุงโปรดักส์ให้มีความหลากหลายมากขึ้น รวมถึงเพิ่มโปรดักส์ใหม่และช่องทางการขายมากขึ้น เพื่อเจาะตลาดใหม่ จากเดิมเน้นขายให้กับโครงการ หน่วยงานราชการและออฟฟิศ